
2.pielikums

“Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” identifikācijas 
Nr. 4.2.1.5/2/25/I/008

Iepirkums

[bookmark: _Hlk228259083]Būvuzraudzība āra lifta izbūvei (vides pieejamības nodrošināšana) 
Ādažu vidusskolai Gaujas ielā 30, Ādažos, Ādažu novadā

TEHNISKĀ SPECIFIKĀCIJA

1. Vispārīgā informācija
Pasūtītājs: Ādažu novada pašvaldība, reģ.nr. 90000048472, Gaujas iela 33A, Ādaži, Ādažu novads, LV-2164.
Izpildītājs: persona, ar kuru Pasūtītājs noslēgs pakalpojuma līgumu (turpmāk - Līgums) iepirkuma “Būvuzraudzība āra lifta izbūvei Ādažu vidusskolai projektā “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā” identifikācijas Nr. 4.2.1.5/2/25/I/008” (turpmāk – Iepirkums) rezultātā.
Objekts: Būvdarbu veikšanas teritorija, kas ar pieņemšanas-nodošanas aktu Būvdarbu veikšanai tiek nodota Būvuzņēmēja rīcībā.
Projekts: Āra lifta izbūve pie esošas ēkas Ādažu vidusskolā (trešās grupas ēka) Gaujas ielā 30, Ādažos, Ādažu novadā atbilstoši Ādažu novada būvvaldes saskaņotam  būvprojektam ar lietas Nr. BIS–BL–901046-13059.
Iepirkuma priekšmets: Būvuzraudzības pakalpojumu nodrošināšana āra lifta izbūves laikā.
Atbildīgais Būvuzraugs: Pasūtītāja pilnvarots Izpildītāja pārstāvis, kurš atbildīgā Būvuzrauga statusā nodrošinās Objekta pārbūves būvuzraudzības vadību, būvdarbu izpildes gaitu, tās atbilstību būvdarbu līgumam, Būvprojektam, būvnormatīviem, citiem normatīvajiem aktiem un Pasūtītāja interesēm. Atbildīgais Būvuzraugs ir tiesīgs iepazīties ar Būvuzņēmēja izstrādāto dokumentāciju un darbu izpildi, pieprasīt Būvuzņēmējam skaidrojumus par to, saņemt Pasūtītājam adresētu informāciju, apturēt būvdarbus, veikt citas būvdarbu līgumā un normatīvajos aktos noteiktās darbības.
Būvdarbu veids: Jauna būvniecība un pārbūve (atbilstoši būvprojektam).
2. Būvuzraudzības mērķis
2.1. Izpildītājs nodrošina kvalitatīvu būvdarbu būvuzraudzību saskaņā ar:
· Apstiprināto būvprojektu (skat. pielikums nr.1),
· Tehniskās specifikācijas un Līguma nosacījumiem,
· Būvniecības likuma, Ministru kabineta 2014.gada 19.augusta noteikumu Nr.500 „Vispārīgie būvnoteikumi”, MK noteikumiem Nr. 529 “Ēku būvnoteikumi” un citu saistošo normatīvo aktu prasībām,
· Darba drošības, kvalitātes un termiņu prasībām,
· Pasūtītāja interesēm,
· Papildus būvnormatīvā LBN 200-21 “Būvju vispārīgo prasību būvnormatīvs” noteiktajam, projekta ietvaros īstenot labās prakses darbības, kas īpaši veicina vides piekļūstamību cilvēkiem ar funkcionāliem traucējumiem (LM vadlīnijas “Labās prakses ieteikumi vides piekļūstamības nodrošināšanai papildus LBN 200-21 noteiktajam”).
2.2. Nodrošināt Sociāli atbildīgu publisko iepirkumu procedūru ievērošanu, lai sekmētu sociālo iekļautību, nodrošinātu piekļūstamību Projekta īstenošana vietai/videi/objektiem, kā arī veicinātu labākus nosacījumus personām ar invaliditāti un nelabvēlīgākā situācijā esošiem cilvēkiem,
2.3. Uzraudzīt Būvuzņēmēja pieaicināta neatkarīga Vides pieejamības eksperta konsultācijas nodrošināšanu būvniecības laikā, lai identificētu nepilnības un potenciālos riskus cilvēkiem ar funkcionāliem traucējumiem,
2.4. Veikt klimata risku izvērtējumu – izvērtēt vai pielietotie risinājumi palīdz novērs vai mazināt potenciālos bojājumus, ko var radīt ekstremāli laikapstākļi:
· Infrastruktūras pārkaršana un materiālu nolietojums karstuma dēļ,
· Elektropārvades bojājumi vēja brāzmu ietekmē, 
· Infrastruktūras pamatu vai grunts bojājumi ūdenslīmeņa izmaiņu dēļ,
· uzplūdu radītie bojājumi.
2.5. Nodrošināt, ka tiek ievērotas prasības atbilstoši MK 2021. gada 26. oktobra noteikumiem Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” 6. punktam, un vismaz 70 procenti (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai),

3. Būvuzrauga pienākumi un uzdevumi
Izpildītājam, lai veiktu trešās grupas būvju būvuzraudzību, kuru būvniecība pilnībā vai daļēji tiek finansēta no publisko personu līdzekļiem, Eiropas Savienības politiku instrumentu vai citas ārvalstu finanšu palīdzības līdzekļiem, jābūt reģistrētam būvkomersantu reģistrā un kuram ir tiesības piedāvāt pakalpojumus būvuzraudzības jomā, un kurš nodarbina atbilstošus būvspeciālistus, ja speciālajos būvnoteikumos nav noteikts citādi.
3.1. Sagatavošanas posms
· Pirms būvdarbu uzsākšanas Izpildītājs iesniedz Pasūtītājam būvuzraudzības plānu, profesionālās civiltiesiskās atbildības apdrošināšanas līgumu uz Objekta būvdarbu laiku, atbilstoši Ministru kabineta 2014. gada 19. augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
· Pirms būvdarbu uzsākšanas Izpildītājs novērtē Būvuzņēmēja izstrādāto darbu veikšanas projektu, izvērtējot grafikus, tehnisko personālu, aprīkojumu, pieaicinātos apakšuzņēmējus un citu Būvuzņēmēja iesniegto informāciju.  
· Izvērtēt būvprojektu un līguma dokumentāciju.
· Piedalīties būvdarbu uzsākšanas sanāksmē. 
· pārbaudīt būvdarbu veicēja iesniegto dokumentāciju. 
3.2. Būvdarbu posms
· Veikt regulāru objekta apsekošanu (ne retāk kā 1 (vienu) reizi nedēļā).
· Kontrolēt būvdarbu atbilstību būvprojekta dokumentācijai. 
· Uzraudzīt būvmateriālu kvalitāti un atbilstību.
· Kontrolēt segto darbu izpildi un pieņemšanu - pārbaudīt Būvuzņēmēja sagatavotos ikmēneša aktus par būvdarbu izpildi, Objekta darbu nodošanas-pieņemšanas aktus un tajos norādīto apjomu un vērtību atbilstību, ko Izpildītājs saskaņo un nodod Pasūtītājam.
· Pārbaudīt izpilddokumentāciju.
· Nodrošināt būvdarbos iesaistīto dalībnieku darbības koordināciju, iknedēļas būvsapulču organizēšanu, to darba kārtības sastādīšanu, izziņošanu, vadīšanu un protokolēšanu, kā arī protokolu saskaņošanu ar iesaistītajām pusēm. 
· Kontrolēt darbu izpildes termiņus.
· Nekavējoties ziņot pasūtītājam par neatbilstībām.
· Veikt ierakstus būvdarbu žurnālā.
· Izvērtē ar būvdarbu procesu saistītos iespējamos riskus un to ietekmi, veic to novēršanas pasākumus, samazinot to negatīvo ietekmi.
· Dot Būvuzņēmējam norādījumus konstatēto defektu novēršanai,
· Veikt piegāžu pārbaudes, seko kritiskajiem tehnoloģiskajiem indikatoriem, tādiem kā temperatūra u.c., kā arī veic būvdarbu apjomu pārbaudes.
· Kontrolēt, lai netiktu pārsniegts būvdarbu izpildes budžets.
· Būvniecības līguma izpildes laikā, konstatējot neparedzētus papildus būvdarbus, Izpildītājs veic papildus būvdarbu tāmju izvērtējumu. Saskaņojot to ar Pasūtītāju un Būvprojekta autoru, Izpildītājs iesniedz priekšlikumus līdzekļu ekonomijai esošo tāmju ietvaros.
· Izpildītājs konsultē Pasūtītāju jautājumos par būvdarbu organizāciju, izpildi u.c. jautājumiem.
· Izpildītājs piedalās paraugu ņemšanā, pasūta pārbaudes ar speciālām testēšanas iekārtām, kā arī nepieciešamības gadījumos nogādā pielietoto materiālu paraugus Pasūtītāja norādītā vietā Pasūtītāja organizēto pārbaužu veikšanai. Pie paraugu ņemšanas Izpildītājs pieaicina klāt Pasūtītāja pilnvaroto pārstāvi.
· Izpildītājs piedalās Būvuzņēmēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus, šaubu gadījumā organizējot no Būvuzņēmēja neatkarīgas kvalitātes pārbaudes. 
· Izpildītājam jāveic laboratoriskās pārbaudes un testi:
1. Nesaistītu minerālmateriālu pamata nesošo kārtu, klases granulometriskā sastāva, Losandželosas koeficienta noteikšana – 1 pārbaude.
2. Nesaistītu minerālmateriālu pamata nesošās kārtas deformācijas moduļa noteikšana – 1 pārbaude.

4.4. Noslēguma posms
· Piedalīties objekta pieņemšanā ekspluatācijā.
· Veikt izpilddokumentācijas pārbaudi.
· Sagatavot atzinumu par būvdarbu kvalitāti. 
5. Pakalpojuma izpildes termiņš
· Būvuzraudzība jānodrošina visā būvdarbu laikā līdz objekta nodošanai ekspluatācijā.
· Plānotais būvdarbu termiņš: 12 mēneši no līguma noslēgšanas brīža.
6. Rezultāts un atskaites
Izpildītājs sagatavo un iesniedz Pasūtītājam būvniecības uzraudzības izpildes atskaites, to formu un saturu iepriekš saskaņojot ar Pasūtītāju. 
· Būvuzraudzības plāns – iesniedzams, pamatojoties uz Būvuzņēmēja izstrādāto darbu veikšanas projektu, atbilstoši Būvniecības likuma, Ministru kabineta 2014.gada 19.augusta noteikumu Nr.500 „Vispārīgie būvnoteikumi” prasībām, papildus ietverot:
· atbildīgā Būvuzrauga darba noslodzes un veicamo aktivitāšu (atskaites, pārbaudes) grafiku,
· būvdarbu kvalitātes kontroles plānu,
· informāciju par paredzamajiem Līguma izpildes riskiem.

· Atbildīgais Būvuzraugs pēc būvdarbu pabeigšanas iesniedz Pabeigšanas atskaiti, kurā ietver:
· atskaiti par Būvuzņēmēja veiktajiem būvdarbiem un faktisko būvdarbu veikšanas grafiku,
· faktisko uzraudzības izpildes, naudas plūsmas grafiku un būvdarbu izpildes grafiku,
· būvdarbu veicēja novērtējums,
· informāciju par būvdarbu pieņemšanu ekspluatācijā,
· aktu par paveikto būvdarbu uzraudzību un rēķinu.

Tehniskās specifikācijas pielikumi:
1. Būvprojekts BIS-BL-901046-13059
https://arhivs.carnikava.lv/s/5a9wrcEmiwBLB6k

